
หลักเกณฑ์และคุณสมบัติศิษย์เก่า ๕๕ ปี ประจำปี ๒๕๖๙ เนื่องในโอกาสครบรอบ 
๕๕ ปี แห่งการก่อตั้งสถาบัน

	ด้วยมหาวิทยาลัยราชภัฏบุรีรัมย์ กำหนดให้มีการคัดเลือกศิษย์เก่าดีเด่น ประจำปี ๒๕๖๙ โดยมีวัตถุประสงค์เพื่อสร้างความผูกพันและความร่วมมือศิษย์เก่า เพื่อประกาศเกียรติคุณแก่ศิษย์เก่ามหาวิทยาลัยราชภัฏบุรีรัมย์ การพิจารณาคัดเลือกศิษย์เก่าดีเด่นของมหาวิทยาลัยราชภัฏบุรีรัมย์ดำเนินการคัดเลือกโดยคณะกรรมการฝ่ายจัดงาน          ศิษย์เก่า ๕๕ ปี ประจำปี ๒๕๖๙ พิจารณาคัดเลือกศิษย์เก่าดีเด่น โดยมีรายละเอียดในการพิจารณาคัดเลือก ดังต่อไปนี้

ก. หลักเกณฑ์
	1. การมอบรางวัลจะมอบตามประเภทศิษย์เก่าดีเด่นที่กำหนดในแบบฟอร์มประวัติและผลงานของผู้ถูกเสนอชื่อ โดยผู้ที่ได้รับการพิจารณาคัดเลือกเป็นศิษย์เก่าดีเด่น จะหมายรวมถึงศิษย์เก่าของมหาวิทยาลัยราชภัฏบุรีรัมย์ทุกภาคส่วนงานและทุกสายงาน/อาชีพ 
	๒. การเสนอชื่อผู้สมควรได้รับการยกย่องเป็นศิษย์เก่า ๕๕ ปี ได้แก่
		2.1 คณะ/ สำนัก/ สถาบัน/ ส่วนงานในสังกัดมหาวิทยาลัยราชภัฏบุรีรัมย์
		2.2 สมาคม/ ชมรมศิษย์เก่าหรือศิษย์เก่าร่วมรุ่นเป็นผู้เสนอชื่อโดยมีการลงนามรับรอง
	3. การเสนอชื่อตามข้อ 2 ต้องดำเนินการส่งข้อมูลประวัติของผู้ถูกเสนอชื่อตามแบบฟอร์มที่กำหนดตามช่องทางที่ระบุไว้ในแนบท้ายของแบบฟอร์ม และส่งกลับคืนภายในวันที่ 11 กันยายน พ.ศ.2569 เวลา 16.30 น. ทั้งนี้ ขอสงวนสิทธิ์ไม่รับพิจารณาการเสนอชื่อหรือส่งข้อมูลประวัติของผู้ถูกเสนอชื่อหลังพ้นกำหนดดังกล่าว
  
ข. คุณสมบัติผู้สมควรเข้ารับการพิจารณาเป็นศิษย์เก่าดีเด่น
	1. เป็นศิษย์เก่าของมหาวิทยาลัยราชภัฏบุรีรัมย์ โดยได้รับปริญญาบัตรการศึกษาในระดับใดระดับหนึ่ง          อย่างน้อย ๑ ปริญญาบัตรจากมหาวิทยาลัยราชภัฏบุรีรัมย์ ครอบคลุมถึงสมัยวิทยาลัยครูบุรีรัมย์ และสถาบันราชภัฏบุรีรัมย์
	2. มีความประพฤติที่ดีเป็นแบบอย่างทั้งชีวิตส่วนตัวและการงานโดยเป็นผู้มีคุณธรรม จริยธรรม และศีลธรรมอันดี ไม่มีความด่างพร้อยด้านการปฏิบัติงานและจริยธรรม
	3. เป็นผู้ประสบความสำเร็จในหน้าที่การงานหรืออาชีพ
	4. เป็นผู้ทำคุณประโยชน์ต่อสังคมและสาธารณประโยชน์
	5. เป็นผู้มีทัศนคติและสัมพันธภาพที่ดีต่อมหาวิทยาลัยราชภัฏบุรีรัมย์
	6. ไม่เคยได้รับเลือกให้เป็นศิษย์เก่าดีเด่นของมหาวิทยาลัยราชภัฏบุรีรัมย์มาก่อน (ไม่นับรวมถึงรางวัลศิษย์เก่าดีเด่นจากคณะ/ สำนัก/สถาบัน/ ส่วนงานในสังกัดของมหาวิทยาลัยราชภัฏบุรีรัมย์)

ค. ประเภทศิษย์เก่าดีเด่น ประจำปี พ.ศ. 256๙
 ศิษย์เก่า 5๕ ปี จำนวนทั้งสิ้น 55 คน ประกอบด้วย
	1. ด้านการศึกษา  เป็นศิษย์เก่าที่ประสบความสำเร็จด้านการศึกษา ได้แก่ ด้านบริหารการศึกษา ด้านการสอน ด้านนิเทศการศึกษา ด้านวิจัย เป็นต้น 
	2. ด้านการเมืองการปกครอง  เป็นศิษย์เก่าที่ประสบความสำเร็จในการบริหารหรือปฏิบัติงานในหน่วยงานด้านการเมืองการปกครอง  
	3. ด้านการบริหารธุรกิจ  เป็นศิษย์เก่าที่ประสบความสำเร็จในการบริหารหรือพัฒนาธุรกิจองค์กร ภาคส่วนต่างๆให้เจริญก้าวหน้า  
	4. ด้านการพัฒนาสังคมชุมชนท้องถิ่น  เป็นศิษย์เก่าผู้พัฒนาหรือมีจิตอาสา ที่สร้างประโยชน์ต่อชุมชนท้องถิ่นจนเป็นที่ประจักษ์  
	5. ด้านศิลปวัฒนธรรม  เป็นศิษย์เก่าผู้ประสบความสำเร็จในการปฏิบัติงาน สร้างสรรค์ผลงานด้านศิลปวัฒนธรรม  
	
ง. การดำเนินการคัดเลือกศิษย์เก่าดีเด่น
	1. มหาวิทยาลัยราชภัฏแต่งตั้งคณะกรรมการฝ่ายจัดงานศิษย์เก่า 5๕ ปี ทำหน้าที่พิจารณาคัดเลือกศิษย์เก่าดีเด่นมหาวิทยาลัยราชภัฏบุรีรัมย์ ประจำปี 256๙
	2. คณะกรรมการฝ่ายจัดงานศิษย์เก่า 5๕ ปี ดำเนินการประชาสัมพันธ์และเชิญชวนให้มีการเสนอชื่อผู้สมควรได้รับการพิจารณาเป็นศิษย์เก่า 5๕ ปี ประจำปี 256๙
	3. ผลการพิจารณาคัดเลือกศิษย์เก่าดีเด่นถือเป็นเอกสิทธิ์ของคณะกรรมการฝ่ายจัดงานศิษย์เก่า 5๕ ปี ที่ได้รับการแต่งตั้ง
	4. คณะกรรมการฝ่ายจัดงานศิษย์เก่า 5๕ ปี นำเสนอรายชื่อผู้ได้รับการคัดเลือกศิษย์เก่าดีเด่นมหาวิทยาลัยราชภัฏบุรีรัมย์ ประจำปี 256๙ ให้มหาวิทยาลัยรับทราบและจัดทำประกาศ พร้อมทั้งทำหนังสือแจ้งเป็นทางการเชิญผู้ได้รับการพิจารณาคัดเลือกเป็นศิษย์เก่าดีเด่นเข้ารับโล่เกียรติยศและรับการประกาศเกียรติคุณในงานศิษย์เก่าดีเด่น             ๕5 ปี ประจำปี พ.ศ. ๒๕๖9 ณ หอประชุมมาลิณีจุโฑปะมา รายละเอียดของพิธีการจะเป็นไปตามที่มหาวิทยาลัยกำหนด

